**Sajtóközlemény**

Azonnali megjelentetésre

Sajtókapcsolat: Tuba Lajos, tuba@foruminst.sk

A Duna Pozsony alatti ágrendszerében található, különleges történelmi kapcsolatban álló testvérfaluk, a csallóközi Vajka és a szigetközi Dunasziget idén nyáron közös rendezvényekkel mélyítik el kapcsolatukat.

Vajka község lakosai évszázadokon keresztül művelték a Duna ágrendszerében található földjeiket, legelőiket és erdőiket. Ennek részeként a folyó jobb partján, a Szigetközben nyári szállást alakítottak ki. Az Osztrák-Magyar Monarchia felbomlása után a szigetközi rész Cikolasziget néven önálló magyaroszági faluként létezett tovább, napjainban pedig része Dunasziget községnek. Az évszázados együttélés az emberi kapcsolatokban tovább él, a folyó két partján található községeket szoros rokoni, baráti kapcsolatok fűzik össze. Ezeket igyekszik testvértelepülési együttműködés keretében fenntartani és továbbfejleszteni a két falu vezetősége. Ilyen lehetőség a kulturális együttműködés, a közös bemutatkozás, fellépés lehetőségeinek megteremtése. A másik fontos téma a közös hagyományok továbbörökítése a fiatalok felé, az egymás megismerésének biztosítása.

Ennek szellemében az SKHU/WETA/1901/4.1/006sz. projektjükkel sikeresen pályáztak az INTERREG V-A Szlovákia-Magyarország Együttműködési Program Kisprojekt Alapjához. A rendezvénysorozat keretében az idei nyáron a következő találkozókra kerül sor:

Vajka

Dunaszigeti fiatalok kirándulása Vajkára – 2021 júlis 6. A község és környékének bemutatása, a két község fiataljainak ismerkedése

Helyi fesztivál - 2021 augusztus 14. A két testvérközség kulturális csoportjai és regionális művészek fellépése, gyermekprogramok

Dunasziget

Vajkai fiatalok kirándulása Dunaszigetre – 2021 július 13 a község és környékének bemutatása, a két község fiataljainak ismerkedése

Helyi fesztivál - 2021 július 31. A két testvérközség kulturális csoportjai és regionális művészek fellépése, gyermekprogramok

Jelen sajtóközlemény tartalma nem feltétlenül tükrözi az Európai Unió hivatalos álláspontját.“

***További információért forduljon bizalommal:***

Tuba Lajos projektmenedzser

E-mail: tuba@foruminst.sk

Telefonszám: + 421 905 233 989

Honlap: www.vojkanaddunajom.sk/